b'\n_START_ARTICLE_\nSema\n_START_PARAGRAPH_\nUn sema \xc3\xa9s la unitat m\xc3\xadnima del significat, un tret sem\xc3\xa0ntic que ajuda a caracteritzar el sentit de les paraules. Creat per analogia amb altres conceptes com el de morfema o fonema, va n\xc3\xa9ixer amb l\'estructuralisme per tal d\'explicar com es formava el significat d\'un mot, afegint trets que el destriaven d\'altres del mateix camp sem\xc3\xa0ntic._NEWLINE_Per exemple la difer\xc3\xa8ncia entre una bicicleta i un tricicle seria el sema "nombre de rodes" i el de "mida", mentre que compartirien els semes "vehicle", "abs\xc3\xa8ncia de motor", "propulsi\xc3\xb3 a pedals", etc. Els cr\xc3\xadtics, per\xc3\xb2, consideren que no tot el significat es pot explicar en funci\xc3\xb3 de semes, especialment tot all\xc3\xb2 referit a la connotaci\xc3\xb3, i a part queda la q\xc3\xbcesti\xc3\xb3 de com establir quins s\xc3\xb3n els semes rellevants, que actuarien com a parells m\xc3\xadnims, una tasca absolutament subjectiva i que allunya la sem\xc3\xa0ntica d\'altres nivells d\'estudi de la llengua._NEWLINE_El primer autor que va usar el terme sema va ser Eric Buyssens.'